HŽ serija 7021
HŽ serija 7021 (nadimak Francuz) serija je komfornih dizelsko-električnih motornih vlakova Hrvatskih željeznica. Luksuzne dizelsko-električne motorne vlakove serije HŽ 7021 sagradila je tvrtka Brissonneau et Lotz u Francuskoj od 1970. do 1972. Jedna željeznička garnitura sastoji se od pet vagona (dijelova), i to od dvaju upravljačkih motornih vagona oznake 7021 (motorni vagoni, prvi i zadnji), dviju prikolica oznake 4021 i vagona s barom oznake 5021. Također postoji mogućnost spajanja dvije garniture u jednu željezničku kompoziciju.  Predviđeni su za prijevoz putnika na međugradskim relacijama i opremljeni sjedalima koja pružaju vrhunsku udobnost, klimauređajem, barom i opremom za praćenje TV programa.

U voznom parku Hrvatskih željeznica nalaze se tri garniture ovog dizelsko-električnoga vlaka. Danas ne sudjeluje u aktivnom prometu.

Tehničke karakteristike
Graditelj: Brissonneau et Lotz
Godina izgradnje: 1970. - 1972.
Sastav garniture: M + P +PB + P + M 
Osovinski raspored: Bo'Bo'+2'2'+2'2'+2'2'+Bo'Bo'
Dieselov motor: MGO – V12 - BSHR 
Snaga Dieselova motora: 2 x 680 kE
Maksimalna brzina: 120 km/h
Masa: 233 t
Duljina vlaka preko odbojnika: 127 m (garnitura)
Širina sanduka vlaka: 2948 mm
Broj sjedala: 204

Izvori
 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica, Zagreb, 2003.
 Tehničke karakteristike vučnih vozila, stranica Hrvatskih željeznica
 Diesel-motorni vlak serije 7021

Motorni vlakovi
Željeznički promet u Hrvatskoj
Željeznička vozila